Sander Karu

Sander Karu (sündinud 7. märtsil 1959 Elvas) on eesti finants- ja juhtimisraamatute autor, koolitaja ja rahvamuusik.

Karu on lõpetanud Tartu Ülikooli ärijuhtimise magistriõppe cum laude ja Tallinna Polütehnilise Instituudi puidutöötlemise tehnoloogia erialal.

Tegevus koolitajana
Töötanud koolitaja, konsultandi ja lektorina ja International University Audentes finantsjuhtimise õppetooli hoidjana. Viib läbi koolitusi finantsjuhtimise, raamatupidamise, controllingu, eelarvestamise ja tulemuslikkuse mõõtmise valdkonnas.

Tegevus muusikuna
Sander Karu (Kandlemees Sander) mängib kannelt (rahvakannel). Ühena esimestest kandlemängijatest võttis kasutusele elektrikandle (elektrirahvakandle).

Esitab rahvalikke laule ja pillilugusid, milles on ühendatud laul ja kannel nüüdisaegse helikeelega. Repertuaar ulatub pärimusmuusikast kuni nüüdisaegse tantsumuusikani.

On laulu- ja kandlekapelli Simmaniduo asutaja ning mängib seal kannelt, rütmimasinat ja laulab. Varem mänginud basskitarri laulu- ja kandlekapellis Simmaniduo, kontrabassi tantsuansamblis Kuljus, saateansamblis Heia ja kitarri erinevates ansamblites.

Diskograafia
 2011 Kandlemees Sander Karu kandlelood CD  Kandlemees Sander Karu kandlelood koduleht
 2014 1 kannel ja rahvalikud laulud CD 1 kannel ja rahvalikud laulud koduleht
 2016 Kandlemuusika kogu perele CD Kandlemuusika kogu perele koduleht
 2017 Kandlemuusika ja rahvalikud laulud simmanile vinüülplaat (LP) Kandlemuusika ja rahvalikud laulud simmanile koduleht
 
Koos laulu- ja kandlekapelliga Simmaniduo: 
 1990 Simmaniduo kassett 
 1992 Simmaniduo & Kukerpillid kassett 
 2011 Tule simmanile CD      Tule simmanile koduleht

Kirjutatud kandlemuusika, laulud ja laulusõnad
Simmaniduo alustab (1985), Valga Valgamaa (1985), Trilleri polka (1986), Uks lahti tee (1986), Merimehe armastus (1986), Tere, jälle (1986), Kärna Ärni (Kärna Erni) (1987), Heade mõtete linn, Tartu (2010), Kandlemees Sander tervitab (2013), Kandlemees Sander lõpetab (2013), Ja siis tõusis aktsiis (2015), Elva männid (2016), Elva mändide polka (2017), Vali mind (2019). Noodid.

Kirjutanud sõnad mitmetele lauludele.

Koostanud Simmaniduo ja Kandlemees Sander lauliku "43 laulu sünnipäevadeks, pulmadeks ja muudeks pidudeks". 2016, Lk 56; ISMN 979-0-54002-301-0  Kandlemees Sander laulude sõnad

Kirjutatud raamatud

Karu, Sander; Kuusik, Raili; Lääts, Kertu. 2010. 70 kulude juhtimise ja arvestuse ülesannet. Lk 47; ISBN 978-9985-9910-5-3

Karu, Sander; Kuusik, Raili; Lääts, Kertu. 2008. 70 kulude juhtimise ja arvestuse ülesannet. Lk 49; ISBN 978-9985-9910-2-2

Karu, Sander. 2008. Amortisatsioonikulu (kulumi) arvestuse käsiraamat. Lk 42; ISBN 978-9985-9910-1-5

Karu, Sander. 2008. Kulude juhtimine ja arvestus tulemuslikkusele suunatud organisatsioonis, I osa. Lk 336; ISBN 978-9985-9213-9-5, ISBN 978-9985-9910-0-8

Karu, Sander jt, 2007. Eelarvejuhendi koostamine kohalikele omavalitsustele, riigiasutustele, äriühingutele. Lk 322, ISBN 978-9985-9213-8-8

Karu, Sander, Zirnask, Villu. 2004. Eelarvestamine - üks strateegilise controllingu juurutamise eeldusi organisatsioonis. Lk 352; ISBN 9985-9213-6-4
 
Karu, Sander. 2002. Juhtimise võlu ja valu. II osa Eesti tippjuhtide mõtteid oma tööst. Lk 312; ISBN 9985-9213-4-8

Karu, Sander. 2001. Juhtimise võlu ja valu. I osa Eesti tippjuhtide mõtteid oma tööst. Lk 344; ISBN 9985-9213-3-X
 
Karu, Sander, Zirnask, Villu. 2001. Rahakäibe juhtimine II osa. Lk 256. ISBN 9985-9213-2-1

Karu, Sander. 2000. Rahakäibe juhtimine I osa. Lk. 240. ISBN 9985-9213-1-3

Karu, Sander jt. Müügikäsiraamat. Tallinn Äripäeva Kirjastuse 1999/2000

Haldma, Toomas; Karu, Sander. 1999. Kuluarvestuse süsteemi loomine ettevõttes. Lk.192. ISBN 9985-60-575-6

Välislingid
Sander Karu finantskoolitused ja strateegiakoolitused
Sander Karu raamatud
Simmaniduo, Kandlemees Sander, kandlemuusika, kannel

Eesti koolitajad
Eesti rahvamuusikud
Sündinud 1959
Kandlemängijad